พึ่งเริ่มกินยาคุมแบบแผง28 แผงแรกค่ะ กินมาได้15วัน มีวันที่10ลืมกิน เลยมากินวันที่11(2เม็ดค่ะ) วันที่15 คลาดเคลื่อนไปประมาณ3ชม.ค่ะ แล้ววันที่15 มี พสพ.กับแฟน แต่ถุงยางแตก จะท้องไหมคะ
สวัสดีค่ะ การใช้ยาคุมกำเนิดแบบแผงรายเดือนเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยหากมีการลืมกินยาไป 1 วัน ให้กินชดเชยทันทีที่นึกได้ และกินเม็ดที่เหลือต่อไปตามปกติ ดังที่ทำนั้นถูกต้องแล้ว ส่วนการกินคลาดเคลื่อนไปประมาณ 3 ชั่วโมงนั้นอาจจะมีผลต่อประสิทธิภาพยาได้ แต่ถ้าเกิดครั้งเดียว และได้กินครบจำนวนเม็ดยาคุม ยาน่าจะมีประสิทธิภาพได้สูงมากๆอยู่โอกาสตั้งครรภ์ยังมีได้น้อย แนะนำการกินยาจนครบแผง และสังเกตรอบเดือนอีกครั้ง หากประจำเดือนไม่มา ให้ซื้อชุดตรวจครรภ์ทางปัสสาวะมายืนยันก่อนว่าไม่ตั้งครรภ์จึงค่อยเริ่มยาคุมแผงถัดไป